CELEX: 32016D2324
Language: lv
Date: 2016-12-19 00:00:00
Title: Komisijas Īstenošanas lēmums (ES) 2016/2324 (2016. gada 19. decembris) par Eiropas Parlamenta un Padomes Regulā (ES) Nr. 1257/2013 par kuģu pārstrādi prasītā ziņojuma par kuģa pārstrādes plānoto uzsākšanu formātu (Dokuments attiecas uz EEZ )

20.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 345/129
               
            KOMISIJAS ĪSTENOŠANAS LĒMUMS (ES) 2016/2324
      (2016. gada 19. decembris)
      par Eiropas Parlamenta un Padomes Regulā (ES) Nr. 1257/2013 par kuģu pārstrādi prasītā ziņojuma par kuģa pārstrādes plānoto uzsākšanu formātu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 20. novembra Regulu (ES) Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (1), un jo īpaši tās 13. panta 3. punkta a) apakšpunktu,
      tā kā:
      
                  (1)
               
               
                  Ar Regulu (ES) Nr. 1257/2013 kuģu pārstrādes uzņēmumiem, kuģu pārstrādes rūpnīcām un kuģu pārstrādes rūpnīcu operatoriem nosaka prasības attiecībā uz tādu kuģu pārstrādi, kuri kuģo ar Savienības dalībvalsts karogu.
               
            
                  (2)
               
               
                  Saskaņā ar Regulas (ES) Nr. 1257/2013 13. panta 2. punkta b) apakšpunktu kuģu pārstrādes rūpnīcas operatoram jāziņo administrācijai, ka kuģu pārstrādes rūpnīca ir pilnībā gatava uzsākt kuģa pārstrādi. Minēto ziņojumu formātam jāatbilst 2009. gada 15. maijā Honkongā pieņemtās Starptautiskās konvencijas par kuģu drošu un videi nekaitīgu pārstrādi (“Honkongas konvencija”) 6. papildinājumam.
               
            
                  (3)
               
               
                  Atbilstoši Regulas (ES) Nr. 1257/2013 3. panta 6. punktam “kuģu pārstrāde” ir kuģa pilnīga vai daļēja demontāža. Tāpēc kuģa daļējas demontāžas gadījumā ir nepieciešams ziņojums par kuģa pārstrādes plānoto uzsākšanu. Ziņojuma par kuģa pārstrādes plānoto uzsākšanu formāts attiecas uz vienu kuģu pārstrādes rūpnīcu. Ja kuģa demontāža tiek veikta vairākās rūpnīcās, katra procesā iesaistītā rūpnīca izsniedz atsevišķu ziņojumu par kuģa pārstrādes plānoto uzsākšanu.
               
            
                  (4)
               
               
                  Šajā lēmumā paredzētie pasākumi ir saskaņā ar atzinumu, ko sniegusi ar Regulas (ES) Nr. 1257/2013 25. pantu izveidotā Kuģu pārstrādes regulas komiteja,
               
            IR PIEŅĒMUSI ŠO LĒMUMU.
      1. pants
      Regulas (ES) Nr. 1257/2013 13. panta 2. punkta b) apakšpunktā prasītie ziņojumi par kuģa pārstrādes plānoto uzsākšanu atbilst šā lēmuma pielikumā noteiktajam formātam.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Briselē, 2016. gada 19. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 330, 10.12.2013., 1. lpp.
      
      
         PIELIKUMS
         
            
         Teksts attēlu
         
            ZIŅOJUMS PAR KUĢA PĀRSTRĀDES PLĀNOTO UZSĀKŠANU
            atbilstoši Eiropas Parlamenta un Padomes Regulai (ES) Nr. 1257/2013 par kuģu pārstrādi
            ,
            (kuģu pārstrādes rūpnīcas nosaukums)
            kas atrodas
            (kuģu pārstrādes rūpnīcas pilna adrese)
            un norādīta Eiropas sarakstā, kas izveidots saskaņā ar Regulu (ES) Nr. 1257/2013 par kuģu pārstrādi,
            ar šo ziņo, ka kuģu pārstrādes rūpnīca ir pilnībā gatava uzsākt kuģa pārstrādi.
            (SJO numurs)
            Sertifikātu par gatavību pārstrādei saskaņā ar valdības pilnvarojumu
            (valsts nosaukums)
            izdeva
            (saskaņā ar Regulu (ES) Nr. 1257/2013 pilnvarotas personas vai organizācijas pilns nosaukums)
            (dd/mm/gggg)
            (izdošanas datums).
            (Kuģu pārstrādes rūpnīcas operatora vai pilnvarota pārstāvja paraksts)